钦定古今图书集成/明伦汇编/氏族典/第203卷 > 高冯
## 钦定古今图书集成/明伦汇编/氏族典/第203卷 > 高冯

按《唐书高季辅传》：“冯字季辅，以字行，德州蓨人。居母
丧，以孝闻。兄元道，仕隋为汲令，县人反城应贼，杀元
道。季辅率其党与县人战，禽之，斩首以祭，贼众畏伏，
更归附之。俄与武陟李厚德将其众降，授陟州总管
府户曹参军。贞观初，拜监察御史，弹治不避权要。累
转中书舍人，进授太子右庶子，后为吏部侍郎，善铨”
叙人物。久之，迁中书令，兼检校吏部尚书，监修国史，
进爵蓨县公。永徽初，加光禄大夫、侍中、兼太子少保。
感疾归第，有诏以其兄虢州刺史季通为宗正少卿，
视疾，遣中使日候增损。卒，年五十八，赠开府仪同三
司、荆州都督，谥曰宪。子正业，仕至中书舍人，坐善《上
官仪》，贬岭表。